ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ట్రాయ్ ముసాయిదా టెలికాం రెగ్యులేటరీ అథారిటీ ఆఫ్ ఇండియా రిపీలింగ్ రెగ్యులేషన్స్, 2023 ను లబ్దిదారుల నుండి సూచనలను వ్యాఖ్యలను ఆహ్వానిస్తూ విడుదల చేసింది.
టెలికాం రెగ్యులేటరీ అథారిటీ ఆఫ్ ఇండియా  ఈరోజు ముసాయిదా టెలికాం రెగ్యులేటరీ అథారిటీ ఆఫ్ ఇండియా రిపీలింగ్ రెగ్యులేషన్స్, 2023 ను లబ్దిదారుల నుండి సూచనలను వ్యాఖ్యలను ఆహ్వానిస్తూ విడుదల చేసింది.
ట్రాయ్ డయల్-అప్ మరియు లీజు లైన్ ఇంటర్నెట్ యాక్సెస్ సర్వీస్, 2001  సేవల నాణ్యతపై నియంత్రణను 10 డిసెంబర్ 2001న విడుదల చేసింది. ఈ నిబంధన అన్ని ప్రాథమిక సేవా ఆపరేటర్లు మరియు ఇంటర్నెట్ సర్వీస్ ప్రొవైడర్లకు ప్రస్తుత ఆపరేటర్లు బీ ఎస్ ఎన్ ఎల్, ఎం టీ ఎన్ ఎల్ మరియు వీ ఎస్ ఎన్ ఎల్ తో పాటు వర్తిస్తుంది. సేవా పారామితుల నాణ్యతను నిర్దేశించడం యొక్క ఉద్దేశ్యం నెట్వర్క్ పనితీరు యొక్క నిబంధనలను నిర్దేశించడం ద్వారా సర్వీస్ ప్రొవైడర్ తన నెట్వర్క్ యొక్క సరైన డైమెన్షన్ ద్వారా కస్టమర్ సంతృప్తిని సాధించాల్సిన అవసరం ఉంది; వివిధ సర్వీస్ ప్రొవైడర్లు అందించిన పనితీరు స్థాయిని పర్యవేక్షించడానికి మరియు ఇంటర్నెట్ సేవల చందాదారుల ప్రయోజనాలను పరిరక్షించడానికి, సేవా నాణ్యతను ఎప్పటికప్పుడు కొలవడానికి మరియు పేర్కొన్న నిబంధనలతో పోల్చడానికి ఈ నిబంధనలు ఉపకరిస్తాయి.
తక్కువ వేగవంతమైన ఇంటర్నెట్ని యాక్సెస్ చేయడానికి డయల్ అప్ సేవ మాత్రమే అందుబాటులో ఉన్న సమయంలో ఈ నిబంధనలు జారీ చేయబడినట్లు గమనించబడింది. కాలక్రమేణా, టెలికమ్యూనికేషన్ నెట్వర్క్లు వైర్లైన్ మరియు వైర్లెస్ రెండూ సాంకేతికతలపై హై స్పీడ్ బ్రాడ్బ్యాండ్ సేవలను అందించడానికి అభివృద్ధి చెందాయి. లీజుకు తీసుకున్న లైన్ యాక్సెస్ సేవలు సాధారణంగా ఎంటర్ప్రైజెస్కు ఐ ఎస్ పీ లైసెన్స్ని కలిగి ఉన్న ఇంటర్నెట్ గేట్వే సర్వీస్ ప్రొవైడర్లు  అందిస్తున్నాయి, ఇది సర్వీస్ లెవల్ అగ్రిమెంట్  ఆధారిత సేవ. ఎస్ ఎల్ ఎ ఆధారిత సేవ అయినందున, కాంట్రాక్టు పక్షాల మధ్య ఒప్పందం సేవ నాణ్యతకు సంబంధించిన అంశాలను పరిగణనలోకి తీసుకుని తగిన నిబంధనలను అనుసరించాలి. అందువల్ల, డయల్-అప్ మరియు లీజుకు తీసుకున్న లైన్ ఇంటర్నెట్ యాక్సెస్ సర్వీస్, 2001 యొక్క సేవల నాణ్యతపై నియంత్రణ ప్రస్తుత సందర్భానికి తగినట్లుగా లేదు.
పై విషయాలను దృష్టిలో ఉంచుకుని, అధికారిక గెజిట్లో నోటిఫికేషన్ వెలువడిన తేదీ నుండి అమలులోకి వచ్చేటటువంటి డయల్-అప్ మరియు లీజుకు తీసుకున్న లైన్ ఇంటర్నెట్ యాక్సెస్ సర్వీస్ సేవల నాణ్యతపై నియంత్రణ 2001 ను రద్దు చేయాలని అథారిటీ భావిస్తోంది.
టెలికాం రెగ్యులేటరీ అథారిటీ ఆఫ్ ఇండియా రిపీలింగ్ రెగ్యులేషన్స్, 2022 ముసాయిదా రెగ్యులేషన్ ట్రాయ్ వెబ్సైట్ www.trai.gov.in లో అందుబాటులో ఉంది మరియు 17 ఏప్రిల్ 2023 వరకు లబ్దిదారులు తమ అభిప్రాయాలను వ్యక్తం చేయవచ్చు.
పర్యటక మంత్రిత్వ శాఖ
పర్యటక శాఖ నుంచి స్ర్టాన్డెడ్ ఇన్ ఇండియా పోర్టల్
భారత్లో చిక్కుకుపోయిన విదేశీ పర్యటకులకు దన్నుగా నిలవటమే లక్ష్యం
కోవిడ్-19 వైరస్ మహమ్మారి కారణంగా ప్రపంచ వ్యాప్తంగా అనూహ్య పరిస్థితులు నెలకొని మన దేశంలో చిక్కుకుపోయిన విదేశీ టూరిస్టులకు బాసటగా నిలిచేందుకు కేంద్ర ప్రభుత్వం పలు నిర్మాణాత్మక చర్యలను చేపట్టింది. లాక్డౌన్ కారణంగా వివిధ ప్రాంతాలలో చిక్కుకుపోయిన విదేశీ పర్యటకుల కోసం కేంద్ర పర్యటక మంత్రుత్వ శాఖ ప్రత్యేక పోర్టల్ను ప్రారంభించింది. స్ర్టాన్డెడ్ ఇన్ ఇండియా అనే పేరుతో ఈ పోర్టల్ను ప్రభుత్వం ప్రారంభించింది. మాతృ దేశానికి దూరంగా వచ్చి ఇక్కడ చిక్కుకుపోయినప్పటికీ విదేశీ పర్యటకులు ఇబ్బంది పడకుండా ఉండేందుకు గాను భారత సర్కారు వారికి అందిస్తోన్న వివిధ రకాల సేవలను ఇందులో పొందుపరిచారు. విదేశీ పర్యటకులకు సహాయక నెట్వర్క్గా నిలవాలనే లక్ష్యంతో దీనిని అందుబాటులోకి తెచ్చినట్టుగా అధికారులు తెలిపారు. ఈ పోర్టల్లో విదేశీ పర్యటకుల సహాయార్థం కోవిడ్- 19 హెల్ప్ లైన్ నంబర్లు, కాల్ సెంటర్ నంబర్లను అందుబాటులో ఉంచారు. దీనికి తోడు రాష్ర్టాల వారీగా అందుబాటులో ఉన్న టూరిజం సహాయక మౌలిక వసతుల సమాచారాన్నీ ఈ పోర్టల్లో పొందుపరిచారు. విదేశీ పర్యటకులు సంబంధిత రాయబార కార్యాలయాల అధికారులు, అథారిటీలతో సంప్రదింపులు జరిపేందుకు వీలుగా హెల్ప్ సపోర్ట్ సెక్షన్ను ప్రత్యేకంగా ఏర్పాటు చేశారు. భారత్లో చిక్కుకుపోయిన విదేశీ పర్యటకులు మరింత సహాయం కోసం strandedinindia.com or incredibleindia.org వెబ్సైట్ను సందర్శించాలని సర్కారు సూచించింది. కోవిడ్-19 వ్యాప్తి నేపథ్యంలో విదేశీ పర్యటకుల విషయై పర్యటక మంత్రిత్వశాఖ నిరంతరం అప్రమత్తంగా ఉంటూ, అసవరమైన వారికి సహాయపడేందుకు గాను అన్ని రకాల కార్యక్రమాలను చేపడుతూ వస్తున్న సంగతి విదితమే.
(
ప్రధాన మంత్రి కార్యాలయం
పార్లమెంటు2022 తాలూకు బడ్జెటు సమావేశాలు ఆరంభం కావడాని కన్నా ముందు ప్రసార మాధ్యమాల కు ప్రధానమంత్రి జారీ చేసిన ప్రకటన పాఠం
మిత్రులారా నమస్కారం,
బడ్జెటు సమావేశాలు ఈ రోజు న ఆరంభం అవుతున్నాయి. మీ అందరి కి మరియు దేశ వ్యాప్తంగా ఉన్న గౌరవనీయ పార్లమెంట్ సభ్యుల కు నేను ఈ బడ్జెటు సమావేశాల కు స్వాగతం పలుకుతున్నాను. ఈ నాడు ప్రపంచం ఉన్నటువంటి స్థితి లో భారతదేశాని కి అనేక అవకాశాలు లభ్యం అవుతున్నాయి. ఈ బడ్జెటు సమావేశాలు ప్రపంచం లో కేవలం భారతదేశం యొక్క ఆర్థిక ప్రగతి, భారతదేశం లో సాగుతున్న టీకాకరణ ఉద్యమం, భారతదేశం తాను స్వయం గా కనుగొన్న టీకామందు యావత్తు ప్రపంచం లో విశ్వాసాన్ని రేకెత్తిస్తున్నది.
ఈ బడ్జెటు సమావేశాల లో సైతం మన ఎమ్ పి ల చర్చోపచర్చలు, మన ఎమ్ పి ల చర్చనీయ అంశాలు, దాపరికం లేనటువంటి మనస్సు తో జరిపిన చర్చలు ప్రపంచవ్యాప్తం గా ప్రభావాన్ని ప్రసరించేటటువంటి ఒక ముఖ్యమైన అవకాశం కాగలవు.
గౌరవనీయ పార్లమెంటు సభ్యులందరు, అన్ని రాజకీయ పక్షాలు అరమరికల కు తావు ఉండనటువంటి మనస్సు తో ఉత్తమమైన చర్చ ను జరిపి దేశాన్ని అభివృద్ధి పథం లోకి తీసుకు పోవడం లో , ఆ ప్రగతి కి వేగాన్ని జతపరచడం లో అవసరమైన తోడ్పాటు ను అందిస్తాయని నేను ఆశపడుతున్నాను.
ఎన్నికలు తరచు గా జరుగుతున్న కారణం గా సమావేశాలు ప్రభావితం అవుతాయి అనే మాట నిజమే. కానీ, నేను గౌరవనీయ ఎమ్ పిలు అందరి ని అభ్యర్థించేదేమిటి అంటే, అది ఎన్నికలు వాటి మానాన అవి జరుగుతూ ఉంటాయి, ఆ ప్రక్రియ కొనసాగుతూ ఉంటుంది. కానీ, మనం సభ లో.. ఈ బడ్జెటు సమావేశాలు ఒక విధం గా పూర్తి సంవత్సర కాలాని కి గాను ప్రణాళికల ను సిద్ధం చేస్తాయి. మరి ఈ కారణం గా ఇవి ఎంతో ముఖ్యమైనవన్నమాట. మనం పూర్తి నిబద్ధత తో ఈ బడ్జెటు సమావేశాల ను ఎంత గా ఫలప్రదం చేస్తామో, రాబోయే సంవత్సరం సరికొత్త ఆర్థిక శిఖరాల కు చేర్చడానికి కూడా అంత గొప్ప అవకాశం కాగలుగుతుంది.
దాపరికం లేని చర్చ జరుగు గాక, మానవీయ చర్చ చోటు చేసుకొను గాక, మానవీయ సంవేదనలతో నిండిన చర్చ జరుగుగాక. మంచి ఉద్దేశ్యం తో చర్చ సాగు గాక. ఈ అపేక్ష తో మీ అందరికీ చాలా చాలా ధన్యవాదాలు.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
ప్రధాన మంత్రి కార్యాలయం
ఉత్తర భారతదేశం లో ఇసక తుఫాను బాధితులకు పిఎమ్ఎన్ఆర్ఎఫ్ నుండి అనుగ్రహ పూర్వక చెల్లింపు ను ప్రకటించిన ప్రధాన మంత్రి
ఉత్తర భారతదేశం లోని వివిధ రాష్ట్రాలలో 2018 మే నెల 2వ తేదీన ఇసక తుఫాను మరియు చక్రవాతం కారణంగా ప్రాణాలు కోల్పోయిన వారికి ప్రతి ఒక్కరికి 2 లక్షల రూపాయల వంతున మృతుల సంబంధికులకు ప్రధాన మంత్రి జాతీయ సహాయ నిధి  నుండి అనుగ్రహ పూర్వక చెల్లింపు జరపాలని ప్రధాన మంత్రి శ్రీ నరేంద్ర మోదీ ప్రకటించారు.
(ఈ భీతావహ గాలి దుమారం లో తీవ్రంగా గాయపడిన వారికి సైతం ప్రతి ఒక్కరికి 50,000 రూపాయల వంతున చెల్లిపునకు కూడా ప్రధాన మంత్రి ఆమోదం తెలిపారు.
విద్యుత్తు మంత్రిత్వ శాఖ
కోవిడ్-19 రోగుల సేవలో కేంద్ర ప్రభుత్వరంగ విద్యుత్ సంస్థ ఎన్టీపీసీకి చెందిన మొత్తం 45 ఆస్పత్రులు/ఆరోగ్య విభాగాలు
168 ఏకాంత పడకల సృష్టి; త్వరలో మరో 122 అందుబాటు
మహమ్మారిపై పోరులో ఊరట దిశగా ‘మహారత్న’ సంస్థ విస్తృత కృషి
కోవిడ్ రోగుల కోసం ఢిల్లీ, ఒడిషా రాష్ట్రాలకు చెరో ఆస్పత్రి అప్పగింత
కరోనా వైరస్పై పోరు దిశగా కేంద్ర విద్యుత్, నవ్య-పునరుత్పాదక ఇంధన మంత్రి శ్రీ ఆర్.కె.సింగ్ పిలుపు మేరకు ఆ శాఖ పరిధిలోని ప్రభుత్వరంగ సంస్థ ఎన్టీపీసీ  లిమిటెడ్ అన్నివిధాలా చేయూతనిస్తోంది. ఒకవైపు నిరంతర విద్యుత్ సరఫరా సేవలందిస్తూ- మరోవైపు తన అధీనంలోని మౌలిక వసతులను మానవతావాద చర్యలకోసం వినియోగిస్తోంది. అంతేగాక కార్పొరేట్ సామాజిక బాధ్యత నిధుల నుంచి రూ.250 కోట్లు, ఉద్యోగులు ప్రకటించిన రూ.7.5 కోట్లను ‘పీఎం కేర్స్’ నిధికి విరాళంగా ఇచ్చింది. తన పరిధిలోని 45 ఆస్పత్రులు/ ఆరోగ్య విభాగాలతోపాటు అంబులెన్స్లనుకూడా కోవిడ్-19 రోగుల చికిత్సకు అంకితం చేసింది. ఆస్పత్రులలో రెండింటిని ఢిల్లీ, ఒడిసా రాష్ట్ర ప్రభుత్వాలకు అప్పగించింది. మొత్తం 168 ఏకాంత చికిత్స పడకలను, ప్రాణవాయు నిల్వలను అందించింది. అవసరాన్నిబట్టి త్వరలో మరో 122 పడకలను అందుబాటులోకి తేనుంది. ఆరోగ్య రక్షణ ఉపకరణాలకు రూ.3కోట్లు కేటాయించింది. అలాగే 1,200 పీపీఈ కిట్లు, 1.2 లక్షల సర్జికల్ మాస్కులు, 33వేలకుపైగా గ్లోవ్స్, 8వేల పాద రక్షకాలు, 535 లీటర్ల పరిశుభ్రత ద్రవం తదితరాలను ఆస్పత్రులకు పంపింది. ఒడిసాలోని భద్రక్లో 120 పడకల సలాంది ఆస్పత్రికి అద్దెకోసం ప్రభుత్వానికి నెలకు రూ.35 లక్షల వంతున 3 నెలలు అందజేస్తుంది. జిల్లా యంత్రాంగాలు/స్థానిక ప్రభుత్వాలకు రూ.6.36 కోట్ల ఆర్థిక సహాయం అందించింది. ఇవేగాక పేదలను ఆదుకునేందుకు రిహాండ్, వింధ్యాచల్ యూనిట్లు రూ.42 లక్షల విలువైన ఆహారధాన్యాలు, భోజన ప్యాకెట్లను సమకూర్చాయి.
ప్రధాన మంత్రి కార్యాలయం
ఆసియా క్రీడల మహిళల 100 మీటర్ల హర్డిల్స్లో రజత పతకం సాధించినందుకు అథ్లెట్ జ్యోతి యర్రాజీని అభినందించిన ప్రధాన మంత్రి
ఆసియా క్రీడల్లో మహిళల 100 మీటర్ల హర్డిల్స్లో రజత పతకం సాధించినందుకు అథ్లెట్ జ్యోతి యర్రాజీని ప్రధాన మంత్రి శ్రీ నరేంద్ర మోదీ అభినందించారు.
ఆమె దృఢ సంకల్పం, క్రమశిక్షణ, కఠినమైన శిక్షణ ఫలించాయని ఆయన అన్నారు.
ప్రధాన మంత్రి ఎక్స్ లో పోస్ట్ చేస్తూ... ‘‘ఆసియా క్రీడల్లో మహిళల 100 మీటర్ల హర్డిల్స్లో జ్యోతి యారాజీ అద్భుతమైన రజత పతకం సాధించారు.
ఆమె ధృఢ చిత్తంతో ఆడుతున్న తీరు, క్రమశిక్షణ, కఠినమైన శిక్షణ ఫలించాయి. నేను ఆమెను అభినందిస్తున్నాను, ఆమె భవిష్యత్తుకు మంచి జరగాలని కోరుకుంటున్నాను." అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
'అంధత్వం & దృష్టి లోపం నియంత్రణ కోసం జాతీయ కార్యక్రమం'పై  తాజా సమాచారం
ఎన్పీసీబీవీఐ కింద మిషన్ మోడ్ క్యాటరాక్ట్ సర్జరీ కార్యక్రమం  ప్రారంభం
2022-23 ఆర్థిక సంవత్సరంలో 75,00,000 కంటి శుక్లం శస్త్రచికిత్సలను లక్ష్యంగా పెట్టుకుంటే 83,44,824 కంటి శుక్లం శస్త్రచికిత్సలు జరిగాయి
'అంధత్వం & దృష్టి లోపం నియంత్రణ కోసం జాతీయ కార్యక్రమం'  కింద, పేరుకుపోయిన అర్హులైన కంటి శుక్లం కేసుల్లో శస్త్రచికిత్సలు పూర్తి చేయడానికి మిషన్ మోడ్ క్యాటరాక్ట్ సర్జరీ ప్రచారం   ప్రారంభమైంది. ఇందుకోసం ప్రతి రాష్ట్రం, కేంద్ర పాలిత ప్రాంతాలకు వార్షిక లక్ష్యాలను కేటాయించడం జరిగింది. ఎఫ్వై 2022-23లో 75,00,000 కంటి శుక్లం శస్త్రచికిత్సలను లక్ష్యంగా పెట్టుకుంటే 83,44,824 కంటి శుక్లం శస్త్రచికిత్సలు పూర్తి చేశారు. 2025 నాటికి అంధత్వం కేసులను 0.25%కి తగ్గించడానికి తీసుకున్న ఒక ప్రధాన చర్య ఇది.
ఎఫ్వై 2015 -16 నుంచి 2022-23 వరకు, ఎన్పీసీబీవీఐ కింద స్టేట్ ప్రోగ్రామ్ ఇంప్లిమెంటేషన్ ప్లాన్  కోసం తెలంగాణ రాష్ట్రానికి ఆమోదించిన నిధుల వివరాలు అనుబంధం-Iలో ఉన్నాయి.
ఎప్పటికప్పుడు ఐఈసీ కార్యకలాపాలు/అవగాహన కార్యక్రమాలు చేపట్టడం ఎన్పీసీబీవీఐ కార్యక్రమంలో భాగం. దీంతోపాటు, 'ప్రపంచ గ్లకోమా వారం' 'నేత్ర దాన పక్షోత్సవం', 'ప్రపంచ దృష్టి దినోత్సవం' సందర్భంగా ఏటా పెద్ద ఎత్తున ఐఈసీ కార్యకలాపాలు దేశవ్యాప్తంగా నిర్వహిస్తారు. అంధత్వ నివారణ కోసం ఆరోగ్యకరమైన జీవనశైలి ఎంత అవసరమో ఈ కార్యక్రమాలు చాటి చెబుతాయి.
అనుబంధం-1
2015-16 ఆర్థిక సంవత్సరం నుంచి 2022-23 ఆర్థిక సంవత్సరం వరకు తెలంగాణ రాష్ట్రానికి ఎన్పీసీబీవీఐ కోసం ఎస్పీఐపీ ఆమోదాలు

|
|
ఆర్థిక సంవత్సరం
|
|
మొత్తం
|
|
2015-16
|
|
1,520.00
|
|
2016-17
|
|
770.01
|
|
2017-18
|
|
1,447.45
|
|
2018-19
|
|
5,258.50
|
|
2019-20
|
|
1347.00
|
|
2020-21
|
|
1,757.64
|
|
2021-22
|
|
1,125.70
|
|
2022-23
|
|
1,993.50
- గమనిక: రాష్ట్రం సమర్పించిన ఎఫ్ఎంఆర్ ప్రకారం పైన పేర్కొన్న సమాచారం అందించడం జరిగింది, ఇది తాత్కాలిక సమాచారం.
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి ప్రొఫెసర్ ఎస్.పి.సింగ్ బఘేల్ ఈ రోజు రాజ్యసభలో లిఖితపూర్వక సమాధానం రూపంలో ఈ విషయం వెల్లడించారు.
ప్రధాన మంత్రి కార్యాలయం
జగద్ గురు ఆది శంకరాచార్య జయంతి సందర్భం లో ఆయన కు నమస్సుల ను అర్పించినప్రధాన మంత్రి
జగద్ గురు ఆది శంకరాచార్య కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సుల ను అర్పించారు.
ప్రధాన మంత్రి ఒక ట్వీట్ లో,
‘‘అద్వైత వేందాంతాని కి సూత్రధారి మరియు భారతీయ సంస్కృతి పునర్ జాగరణ కు మార్గదర్శి అయిన జగద్ గురు ఆది శంకరాచార్య గారి కి వారి జయంతి నాడు ఇవే కోటి కోటి నమస్సు లు. వారు అందించిన ఆధ్యాత్మిక సందేశాల లో ‘ఏక్ భారత్, శ్రేష్ఠ భారత్’ తాలూకు భావన ఇమిడి పోయి ఉంది. అది యుగ యుగాంతరాల వరకు దేశ ప్రజల కు ప్రేరణ శక్తి గా ఉంటూనే ఉంటుంది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రక్తహీనత ముక్త్ భారత్  వ్యూహం కింద తీసుకున్న చర్యలు
ఎన్హెచ్ఎఫ్ఎస్ ఐదవ రౌండ్ ప్రకారం, ఎన్హెచ్ఎఫ్ఎస్ -4, లో 53.1 శాతంతో పోలిస్తే
15-49 సంవత్సరాల వయస్సు గల మహిళల్లో రక్తహీనత ప్రాబల్యం 57.0 శాతానికి  తగ్గింది.
పిల్లలు , 5-9 సంవత్సరాల పిల్లలు , కౌమారదశలో ఉన్న బాలికలు, 10-19 సంవత్సరాల బాలురు అనే ఆరు జనాభా సమూహాలలో రక్తహీనతను తగ్గించే లక్ష్యంతో కేంద్ర ప్రభుత్వం పోషణ అభియాన్ కింద రక్తహీనత ముక్త్ భారత్  వ్యూహాన్ని అమలు చేస్తుంది.
ఏఎంబి కింద రక్తహీనత ను నియంత్రించడానికి ప్రభుత్వం చర్యలు తీసుకుంది.
రోగనిరోధక ఐరన్, ఫోలిక్ యాసిడ్ భర్తీ
మలేరియా, హిమోగ్లోబినోపతీలు, ఫ్లోరోసిస్పై. లైన్ డిపార్ట్మెంట్ ఇతర మంత్రిత్వ శాఖలతో కన్వర్జెన్స్, సమన్వయం, నేషనల్ సెంటర్ ఆఫ్ ఎక్సలెన్స్, హెల్త్ కేర్ ప్రొవైడర్ల కెపాసిటీ బిల్డింగ్ కోసం అనీమియా కంట్రోల్పై అడ్వాన్స్డ్ రీసెర్చ్
2019-21 సంవత్సరంలో ఎంఓహెచ్డబ్ల్యూ నిర్వహించిన జాతీయ కుటుంబ ఆరోగ్య సర్వే  ఐదవ రౌండ్ ప్రకారం, ఎన్హెచ్ఎఫ్ఎస్ -4, లో 53.1 శాతంతో పోలిస్తే 15-49 సంవత్సరాల వయస్సు గల మహిళల్లో రక్తహీనత ప్రాబల్యం 57.0 శాతంగా ఉంది. అయితే, పదమూడు  రాష్ట్రాలు/యుటిలు అంటే ఆంధ్రప్రదేశ్, అండమాన్, నికోబార్ ద్వీపం, అరుణాచల్ ప్రదేశ్, చండీగఢ్, దాద్రా, నగర్ హవేలీ, డామన్, డయ్యూ, హర్యానా, హిమాచల్ ప్రదేశ్, లక్షద్వీప్, మేఘాలయ, ఢిల్లీ, తమిళనాడు, ఉత్తరప్రదేశ్, ఉత్తరాఖండ్ ఎన్ఎఫ్హెచ్ఎస్-4తో పోలిస్తే ఎన్ఎఫ్హెచ్ఎస్-5లో 15-49 సంవత్సరాల వయస్సు గల మహిళల్లో రక్తహీనత ప్రాబల్యం తగ్గినట్లు నివేదించింది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ప్రధాన మంత్రి కార్యాలయం
మహారాష్ట్ర లోనిపుణె లో దగ్ డూశేఠ్ మందిరం లో దర్శనం మరియు పూజలలో పాలుపంచుకొన్న ప్రధాన మంత్రి
మహారాష్ట్ర లోని పుణె లో దగ్ డూశేఠ్ మందిరం ఈ రోజు న దర్శనం మరియు పూజలలో లో ప్రధాన మంత్రి శ్రీ నరేంద్ర మోదీ పాలుపంచుకొన్నారు.
ప్రధాన మంత్రి ఒక ట్వీట్ లో -
‘‘పుణె లో గల శ్రీమంత్ దగ్ డూశేఠ్ హల్ వాయి గణపతి మందిరం లో జరిగిన ప్రార్థన కార్యక్రమం లో పాలుపంచుకోవడం తో ధన్యుడి ని అయినట్లు భావించాను. ’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
'గ్రామోద్యోగ్ వికాస్ యోజన' కింద 130 మంది లబ్ధిదారులకు తేనెటీగల పెట్టెలు, పనిముట్ల పెట్టెలు పంపిణీ చేసిన దిల్లీ లెఫ్టినెంట్ గవర్నర్
దిల్లీ లెఫ్టినెంట్ గవర్నర్ శ్రీ వినయ్ కుమార్ సక్సేనా, 04 జులై 2023న, 130 మంది లబ్ధిదారులకు తేనెటీగల పెట్టెలు, పనిముట్ల పెట్టెలను పంపిణీ చేశారు. కేంద్ర సూక్ష్మ, చిన్న & మధ్య తరహా పరిశ్రమల మంత్రిత్వ శాఖ ఆధ్వర్యంలో పని చేసే 'ఖాదీ అండ్ విలేజ్ ఇండస్ట్రీస్ కమిషన్'  దిల్లీ స్టేట్ కార్యాలయం, 'గ్రామోద్యోగ్ వికాస్ యోజన' కింద ఈ కార్యక్రమాన్ని నిర్వహించింది.
జగత్పూర్ గ్రామంలోని చైన్సుఖ్ వాటిక వద్ద జరిగిన ఈ వేడుకలో దిల్లీ లెఫ్టినెంట్ గవర్నర్ శ్రీ వినయ్ కుమార్ సక్సేనా, ఈశాన్య దిల్లీ ఎంపీ శ్రీ మనోజ్ తివారీ, ఖాదీ అండ్ విలేజ్ ఇండస్ట్రీస్ కమిషన్ చైర్మన్ శ్రీ మనోజ్ కుమార్, కేవీఐసీ ఉత్తర ప్రాంతీయ సభ్యుడు శ్రీ నాగేంద్ర రఘువంశీ, కేవీఐసీ సీఈవో శ్రీ వినీత్ కుమార్, డిప్యూటీ సీఈవో, దిల్లీ కేవీఐసీ స్టేట్ కార్యాలయం డైరెక్టర్ ఈ కార్యక్రమంలో పాల్గొన్నారు.
భారతదేశ గ్రామీణ ప్రాంతాల్లో ఉపాధి అవకాశాలు కల్పించడంలో కేవీఐసీ పోషించిన కీలక పాత్ర గురించి శ్రీ వినయ్ కుమార్ సక్సేనా వివరించారు. ప్రధాన మంత్రి శ్రీ నరేంద్ర మోదీ మద్దతుతో, 2017లో కేవీఐసీ ప్రారంభించిన హనీ మిషన్ విజయం గురించి ప్రముఖంగా ప్రస్తావించారు. అప్పటి నుంచి ఇప్పటి వరకు, 20 వేల మంది రైతులకు, తేనెటీగల పెంపకందార్లకు 2 లక్షల తేనెటీగ పెట్టెలు, హనీ కాలనీలను పంపిణీ చేశారు. దీని ద్వారా గ్రామీణ ప్రాంతాల్లో కొత్త ఉపాధి మార్గాలను సృష్టించారు, రైతుల ఆదాయం పెరిగింది. కేవీఐసీ ద్వారా దిల్లీ గ్రామాల్లో ఖాదీ, గ్రామీణ పరిశ్రమల అభివృద్ధి కార్యక్రమాలను ప్రోత్సహిస్తామని, తద్వారా 'స్వయంసమృద్ధి భారత్'ను బలోపేతం చేస్తామని శ్రీ సక్సేనా స్పష్టం చేశారు.
తన నియోజకవర్గంలో చిన్న, కుటీర పరిశ్రమలను స్థాపించేలా యువతను ప్రోత్సహించేందుకు కేవీఐసీకి సహకరిస్తానని పార్లమెంటు సభ్యుడు శ్రీ మనోజ్ తివారీ సంసిద్ధత వ్యక్తం చేశారు. కేవీఐసీ కార్యక్రమాల్లో పాల్గొనడం ద్వారా యువత స్వయం ఉపాధి కల్పించుకోవచ్చని, ఇతరులకు కూడా ఉద్యోగ అవకాశాలు కల్పించవచ్చని శ్రీ తివారీ పిలుపునిచ్చారు.
ప్రధాన మంత్రి శ్రీ నరేంద్ర మోదీ నాయకత్వంలో భారతదేశం బలమైన, సమర్థత గల, స్వావలంబన దేశంగా మారడంలో సాధించిన పురోగతిని కేవీఐసీ ఛైర్మన్ శ్రీ మనోజ్ కుమార్ ప్రశంసించారు. "మేక్ ఇన్ ఇండియా", "మేక్ ఫర్ వరల్డ్" ప్రాముఖ్యత గురించి, శ్రీ నరేంద్ర మోదీ పిలుపునిచ్చిన "లోకల్ టు గ్లోబల్" దార్శనికత గురించి వివరించారు. "స్వయంసమృద్ధ భారత్" కార్యక్రమంలో భాగంగా, గ్రామీణ భారతదేశంలో కొత్త ఉపాధి అవకాశాలు కల్పించడానికి కేవీఐసీ నిరంతరం కృషి చేస్తోందని కుమార్ చెప్పారు. 2022-23 ఆర్థిక సంవత్సరం కేవీఐసీ అద్భుతమైన విజయాలు సాధించింది. సంస్థ 66 సంవత్సరాల చరిత్రలోనే అత్యధికంగా రూ.1.34 లక్షల కోట్లకు పైగా టర్నోవర్ సాధించింది.
గ్రామోద్యోగ్ వికాస్ యోజన  కింద 10 మందికి 100 తేనెటీగల పెట్టెలు, హనీ కాలనీలను ఈ కార్యక్రమంలో పంపిణీ చేశారు. దీంతోపాటు, శిక్షణ పొందిన 20 మందికి ప్లంబర్ పనిముట్ల పెట్టెలు, 50 మందికి పాదరక్షల మరమ్మతు పనిముట్ల పెట్టెలు అందించారు. ఈ పంపిణీ ద్వారా దిల్లీలోని జగత్పూర్ గ్రామానికి చెందిన 35 మంది లబ్ధి పొందారు. తోలు పరిశ్రమ కింద, ఒక స్వయం సహాయక బృందానికి తోలు పాదరక్షల తయారీ యంత్రం & సంబంధిత సామగ్రిని అందించారు. దీనివల్ల 10 మంది లబ్ధిదారులకు ప్రయోజనం చేకూరింది. న్యూదిల్లీలోని కేవీఐసీ బహుళాంశ శిక్షణ కేంద్రంలో  తోలు పాదరక్షల తయారీలో శిక్షణ పొందిన 40 మందికి ధృవపత్రాలు పంపిణీ చేశారు. దిల్లీ ప్రభుత్వం, ఖాదీ అండ్ విలేజ్ ఇండస్ట్రీస్ కమిషన్ ఉద్యోగులు, అధికారులు ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
లోసర్పర్వదినం సందర్భం లో ప్రజల కు శుభాకాంక్షలు తెలిపిన ప్రధాన మంత్రి
లోసర్ పర్వదినం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
“లోసర్ పర్వదినాన్ని లద్దాఖ్ లో నూతన సంవత్సరం రూపం లో పూర్తి ఉత్సాహం తో జరుపుకోవడం ఆనవాయితీ గా వస్తున్నది. ఈ సందర్భం లో అందరికి ఇవే శుభకామన లు. ఈ రోజు న ఆరంభం అవుతున్న ఈ ఏడాది అందరి జీవనం లో సుఖ సంతోషాల ను కొనితెచ్చు గాక. ప్రతి ఒక్కరి మనోభీష్టాలు ఈ సంవత్సరం లో నెరవేరు గాక.’’ అని పేర్కొన్నారు.
Best wishes on “Happy Losar”, which has commenced and is marked with enthusiasm in Ladakh as new year. May this year, which has set in, bring happiness and well-being in everyone’s lives. May everyone’s wishes be fulfilled in this year.
— Narendra Modi  December 25, 2022
రహదారి రవాణా, హైవేల మంత్రిత్వ శాఖ
ప్రజా రవాణా, లాజిస్టిక్స్ను 100 శాతం హరిత, స్వచ్ఛ ఇంధన వనరులకు మార్చడానికి కేంద్ర ప్రభుత్వం కట్టుబడి ఉంది: శ్రీ నితిన్ గడ్కరీ
ప్రజా రవాణా, లాజిస్టిక్స్ను 100 శాతం హరిత, స్వచ్ఛ ఇంధన వనరులకు మార్చడానికి కేంద్ర ప్రభుత్వం కట్టుబడి ఉందని, 'కేంద్ర రహదారి రవాణా, హైవేల శాఖ' మంత్రి శ్రీ నితిన్ గడ్కరీ వెల్లడించారు. "ఇంటర్నేషనల్ ఆటోమోటివ్ టెక్నాలజీ" సమావేశంలో వర్చువల్ పద్ధతిలో పాల్గొన్న శ్రీ గడ్కరీ; రవాణా రంగం ప్రయోజనం కోసం హైడ్రోజన్ సాంకేతికతలను అభివృద్ధి చేసే లక్ష్యంతో, ప్రధాని శ్రీ నరేంద్ర మోదీ జాతీయ హైడ్రోజన్ కార్యక్రమాన్ని ప్రారంభించారని తెలిపారు. హరిత హైడ్రోజన్ ఉత్పత్తి, వినియోగంలో భారత్ను అగ్రగామిగా నిలపాలన్నది కూడా ఈ కార్యక్రమం ఉద్దేశంగా చెప్పారు.
హరిత హైడ్రోజన్ ఉత్పత్తి వ్యయంలో 70% విద్యుత్ ధరల నుంచి తిరిగి వస్తుంది. కాబట్టి, పునరుత్పాదక ఇంధన వనరుల నుంచి మిగులే విద్యుత్, హరిత హైడ్రోజన్ ఉత్పత్తి ఆర్థికతను పూర్తిగా మార్చగలదు. హరిత హైడ్రోజన్ను భవిష్యత్ ఇంధనంగా చెబుతారు. "సున్నా కార్బన్ ఉద్గారాల" లక్ష్యాన్ని సాధించడానికి సహాయపడే ఏకైక ఇంధనంగా గడ్కరీ పేర్కొన్నారు.
భారతదేశ 75 సంవత్సరాల స్వాతంత్ర్య వేడుకలు ప్రారంభమైనందున ఈ ఏడాది ప్రత్యేకమైనదిగా శ్రీ గడ్కరీ అభివర్ణించారు. అన్ని రంగాలలో ఆత్మనిర్భర్గా అవతరించడానికి ప్రధాని నేతృత్వంలో ముందుకు సాగుతున్నట్లు తెలిపారు. మన ఆటోమొబైల్ రంగం దేశానికే గర్వకారణమని, ఇది భారతదేశ ఉత్పత్తిని కొత్త శిఖరాలకు తీసుకువెళ్తుందని అన్నారు. అంతర్జాతీయ ప్రమాణాలతో సరితూగడమే కాదు, అంతకంటే మెరుగైన స్థితికి తీసుకువెళుతుందనే నమ్మకం ఉందని కేంద్ర మంత్రి అన్నారు.
దేశ వాహన పరిశ్రమలో 'ఆధునిక వాహన సాంకేతిక ఉత్పత్తుల'ను పెంచడం లక్ష్యంగా 'ఉత్పత్తి అనుసంధానిత ప్రోత్సాహకం'  పథకాన్ని తీసుకొచ్చినట్లు మంత్రి చెప్పారు. శిలాజ ఇంధన ఉద్గారాలను తగ్గించడంలోనూ ఇది సహాయపడుతుందని వెల్లడించారు. ఈ పథకం ద్వారా రూ.42,500 కోట్లకు మించిన కొత్త పెట్టుబడులు, 7.5 లక్షల అదనపు ఉద్యోగాలు వస్తాయని
ప్రభుత్వం భావిస్తోందని శ్రీ గడ్కరీ చెప్పారు.
దిగుమతి చేసుకుంటున్న ఇంధనానికి ప్రత్యామ్నాయం, తక్కువ ఖర్చుతో కూడినది, కాలుష్యం లేనిది, దేశీయ రవాణా అవసరాలను తీర్చగలిగే పరిష్కారం ప్రజా రవాణాకు అత్యవసరమని; ముడిచమురుపై ఆధారపడటాన్ని తగ్గించాల్సిన అవసరం ఉందని అన్నారు.
ఇథనాల్, పెట్రోల్ రెండింటితోనూ నడిచే వాహనాలను అనుమతించే 'సౌలభ్య-ఇంధన' వాహనాలను కూడా ప్రవేశపెట్టాలని యోచిస్తున్నామని శ్రీ గడ్కరీ చెప్పారు. సౌలభ్య ఇంజిన్ ఆధారిత వాహనాలు ఇప్పటికే అమెరికా, బ్రెజిల్, కెనడాలో నడుస్తున్నాయని తెలిపారు. ఆ సాంకేతికత అందుబాటులోనే ఉందని, భారతదేశంలోని రవాణా రంగాన్ని శాశ్వతంగా మార్చే అడుగు వేయాల్సిన సమయం ఆసన్నమైందని అన్నారు.
ప్రజా భద్రత దృష్ట్యా, ప్రతి సంవత్సరం మాదిరిగానే రహదారుల్లో మెరుగుదల అవసరమని మంత్రి చెప్పారు. దాదాపు 5 లక్షల రోడ్డు ప్రమాదాల్లో 1.5 లక్షల మంది మరణిస్తున్నారని తెలిపారు. ఐరోపా దేశాల్లో సున్నా ప్రమాదాలు, సున్నా ప్రాణనష్టం సాధించిన 'జీరో విజన్'ను మన దేశంలోనూ అనుసరిస్తున్నామని శ్రీ గడ్కరీ వివరించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
కర్ణాటక రాష్ట్రంలో పౌర భాగస్వామ్య పాలనను ప్రోత్సహించడానికి మైగవ్ కర్నాటక ప్రారంభం
మైగవ్ అనేది ప్రపంచంలోనే అతిపెద్ద, అత్యంత విజయవంతమైన పౌరుల భాగస్వామ్యం కలిగిన కార్యక్రమం. దీనిని గౌరవ ప్రధానమంత్రి శ్రీనరేంద్ర మోదీ గారు 2014 జూలై 26న ప్రారంభించారు. మై గవ్ కర్ణాటక కార్యక్రమాన్ని ముఖ్యమంత్రి శ్రీ బసవరాజ్ బొమ్మయ్ 2022 మే 17న కర్ణాటకలో ప్రారంభించారు. రాష్ట్రానికి ప్రత్యేకంగా మైగవ్ ఏర్పడిన రాష్ట్రాలలొ ఇది 17 వది.,
మై గవ్ కర్ణాటక అనేది ఒక ఐడియా క్రౌడ్ సోర్సింగ్ ప్లాట్ ఫారం. ఇది పౌరులను పాలనలో, విధాన నిర్ణయాలలో క్రియాశీలంగా భాగస్వామ్యం చేసేందుకు , వారు ఇందులో పాలుపంచుకునేందుకు ప్రోత్సహిస్తుంది.
ప్రభుత్వ పథకాలకు సంబంధించిన అధీకృత సమాచారాన్ని సకాలంలో అందించడంపై మైగవ్ కర్ణాటక ప్రత్యేక దృష్టిపెడుతుంది.
పౌరులు తమ పేర్లను karnataka.mygov.in నమోదుచేసుకుని, ప్రభుత్వానికి సంబంధించి వారి అభిప్రాయాలను, ఆలోచనలను, సూచనలను ఈ వేదికపై పంచుకోవచ్చు.
కర్ణాటక సాంకేతిక పరిజ్ఞానాన్ని విరివిగా వాడే రాష్ట్రం.అందుకు అనుగుణంగా కర్ణాటక తమ పౌరులు ప్రభుత్వ కార్యకలాపాలలో పెద్ద ఎత్తున పాల్గొనాలని ఆ రాష్ట్రప్రభుత్వం కోరుకుంటున్నది. ఇందుకు వీలుగా మై గవ్ కర్ణాటక ద్వారా పౌరులు వివిధ కార్యకలాపాలకు సంబంధించి చర్చలు, లక్షాలు, ఇన్నొవేషన్ సవాళ్లు, అభిప్రాయ సేకరణ, సర్వేలు, బ్లాగ్లు, ప్రసంగాలు, క్విజ్లు , ప్రత్యక్ష కార్యకలాపాలలో పాలుపంచుకోవచ్చు.
(మై గవ్ ఇండియా ను ప్రారంభించే సమయంలో ప్రధానమంత్రి శ్రీ నరేంద్ర మోదీ చేసిన ప్రసంగంలో, ప్రభుత్వ పాలనలో పౌరుల భాగస్వామ్యం గురించి ప్రస్తావించారు. ఇది కేవలం ఓటింగ్ కు మాత్రమే పరిమితం కాకుండా మై గవ్ కార్యక్రమం దేశ నిర్మాణంలో సమ్మిళిత, సమగ్ర అభివృద్ధికి దోహదపడడంలో ముందడుగు అని అన్నారు.
ఈ విప్లవాత్మక ప్లాట్ఫారంలో పాల్గొనడం ద్వారా సుపరిపాలనలో ప్రజలు పెద్ద ఎత్తున భాగస్వాములు కావలసిందిగా, ఈకర్ణాటక ప్రభుత్వం తమ పౌరులను కోరింది.
ప్రధాన మంత్రి కార్యాలయం
గాయపడ్డ సైనికులతో లేహ్ ఆసుపత్రి లో మాట్లాడిన ప్రధాన మంత్రి
మిత్రులారా,
మీ అందరికీ నమస్కరించడం కోసమే నేను ఈ రోజు ఇక్కడికి వచ్చాను. ఎందుకంటే, మీరు ఎంతటి వీరత్వం తో పోరాటం లో పాల్గొన్నారంటే, మనను వీడి వెళ్లిన వీరులు సైతం ఊరకనే అలాగ ఏమీ నిష్క్రమించ లేదు. మీరంతా కలిసికట్టుగా దీటైన జవాబునిచ్చారు. బహుశా మీరు గాయపడి, ఆసుపత్రిలో ఉన్నారు కాబట్టి మీకు దీని గురించిన అంచనా చిక్కలేదేమో. 130 కోట్ల మంది దేశ ప్రజలకు మీ పట్ల అమిత గౌరవాదరణలు ఉన్నాయి. మీ ఈ సాహసం, మీ ఈ శౌర్యం యావత్తు నవ తరానికి ప్రేరణను ఇస్తున్నాయి. మరి ఈ కారణం గా మీ ఈ పరాక్రమం, మీ సాహసం, మీరు చేసిన ధైర్యమైన పని.. ఇవి మన యువత కు, మన దేశ వాసులకు రాబోయే రోజుల్లలో దీర్ఘ కాలం పాటు స్ఫూర్తి ని అందిస్తూ ఉంటాయి. ఇవాళ ప్రపంచం స్థితి ఎలా ఉందంటే, భారత వీర జవానులు ఇదుగో ఇలాంటి పరాక్రమాన్ని ప్రదర్శించారు, అది కూడా ఎంతటి శక్తులను వారు ఎదురించి నిలబడ్డారో అంటూ మెసేజ్ లు వచ్చాయంటే ఇక అప్పుడు ప్రపంచం కూడా ఇంతకూ ఈ యువకులు ఎవరు?, ఎలాంటి శిక్షణ ను వారు తీసుకున్నారు?, వారి త్యాగం ఎంత ఉన్నతమైంది?, వారి దీక్ష ఎంత గొప్పది అనే విషయాలను తెలుసుకోవడానికి ఎంతో ఆసక్తి ని చూపుతుంది. ఇవాళ యావత్తు ప్రపంచం మీ పరాక్రమాన్ని గురించి అనేక విశ్లేషణలు చేయడానికి పూనుకొంటోంది.
నేను ఈ రోజు న కేవలం మీకు నమస్కరించడం కోసమే వచ్చాను. మీతో భేటీ అయ్యి, మిమ్మల్ని చూసి నేను ఒక విధమైన శక్తి ని నింపుకొని, ఒక ప్రేరణ ను తీసుకుని మరీ వెళ్తున్నాను. మన భారతదేశం స్వయంసమృద్ధం కావాలి, ప్రపంచంలో ఏ బలం ఎదుటా భారతదేశం ఎప్పుడూ తల వంచలేదు, ఎన్నటికీ తల వంచబోదు కూడా.
నేను ఈ మాటలను అంటున్నానంటే అందుకు కారణం మీ వంటి పరాక్రమవంతులైన మిత్రులే. మీకు ఇదే నా ప్రణామం. మిమ్మల్ని కన్న వీర మాతలకు కూడా ఇదే నా వందనం. మీ వంటి వీర యోధులకు జన్మనిచ్చి, లాలించి, పెంచి పోషించి దేశ రక్షణ కోసం అప్పగించేసిన తల్లులు అందరికీ శతకోటి నమస్సులు. ఆ తల్లులు అందరినీ ఎంత గౌరవించుకున్నప్పటికీ, వారికి శిరస్సును వంచి మరీ అభివందనాలు చేసినప్పటికీ అది తక్కువే అవుతుంది.
మరొక్క సారి, మిత్రులారా, మీరందరు త్వరగా కోలుకోవాలి; ఆరోగ్యవంతులవ్వాలి.
ఈ ఆలోచన తో,
రండి.. మనమంతా ముందుకు సాగుదాం.
స్నేహితులారా, మీకు ఇవే ధన్యవాదాలు.